**Ministru kabineta noteikumu projekta**

**“Grozījums Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu, Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18. un 21. punktu, [6.1 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.1) otro daļu, [6.3 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.3) otro daļu, [6.4 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.4) otro daļu, [6.7 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.7) pirmo, otro un trešo daļu, [6.9 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.9) otro daļu un [10.4 panta](https://likumi.lv/ta/id/315278-covid-19-infekcijas-izplatibas-parvaldibas-likums#p10.4) trešo daļu un [Farmācijas likuma](https://likumi.lv/ta/id/43127-farmacijas-likums) [5.](https://likumi.lv/ta/id/43127-farmacijas-likums#p5) panta 3. un 12. punktu.Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atceļot ārkārtējo situāciju valstī, Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” tika saglabāti vairāki ierobežojumi, tajā skaitā arī personu privātas pulcēšanās nosacījumi (14.1 punkts). Tomēr vienlaikus tika panākta starpinstitucionāla vienošanās par pakāpenisku dažādu sektoru darbības atsākšanu atbilstoši epidemioloģiskajai situācijai Latvijā, piemēram, vienošanās 2. solī pie 14 dienu kumulatīvā saslimstības rādītāja 320 (uz 100 000 iedzīvotājiem) jau paredz tālākus atvieglojumus.Ņemot vērā, ka epidemioloģiskā situācija valstī turpina uzlaboties, arī vakcinācijas aptvere palielinās, ir aktualizējies jautājums ne tikai par dažādu sektoru darbības atsākšanu, bet arī par iespēju cilvēkiem privāti tikties savā starpā.Saskaņā ar Slimību profilakses un kontroles centra publicēto informāciju par Covid-19 izplatību Latvijā, uz šī gada 31. maiju Covid-19 kumulatīvā saslimstība uz 100 000 iedzīvotājiem jau ir samazinājusies līdz rādītājam 266, kas vēlreiz apliecina to, ka saslimstības izplatība strauji mazinās un ievestie ierobežojošie pasākumi ir bijuši efektīvi.Saskaņā ar Nacionālā veselības dienesta datiem, līdz šī gada 25. maijam ar vismaz vienu vakcīnas devu ir vakcinēti 28,9 % pieaugušo iedzīvotāju vecumā no 16 gadiem. Vakcinācijas kursu ir pabeiguši 12,6 % pieaugušo iedzīvotāju vecumā no 16 gadiem. Pieaugošā vakcinācijas aptvere liecina par visu vakcinācijas iestāžu sasniegto tempu vakcinācijas rādītāju uzlabošanā, kas ir būtiski kolektīvās imunitātes ātrākai sasniegšanai. Redzot, ka pakāpeniski tiek atcelti esošie ierobežojumi un piesardzības pasākumi, kas ir saistīti ar darba pienākumu pildīšanu, dažādu pakalpojumu sniegšanu un saņemšanu, cilvēki aizvien vairāk vēlas privāti pulcēties un satikties ģimeņu ietvaros. Tādējādi līdz ar minētajiem grozījumiem tiek svītrota prasība, ka divas mājsaimniecības līdz 10 personām drīkst pulcēties tikai ārtelpās. Tas nozīmē, ka viena ģimene (mājsaimniecība) drīkstēs ciemoties pie otras ģimenes (mājsaimniecība) arī iekštelpās līdz 10 personām, bet ārtelpās divas mājsaimniecības drīkstēs privāti pulcēties līdz 20 personām.Papildus noteikumu projekts paredz no bēru un kristību ceremoniju norises nosacījumiem (no noteikumu 14.1 punkta) svītrot vārdus “neatliekamos gadījumos”, tas nozīmē, ka cilvēkiem būs iespējams vairāk plānot šo būtisko ceremoniju norisi. Bēru un kristību ceremoniju organizēšanā pastāvošais divu mājsaimniecību ierobežojums tiek svītrots. Vēl bēru un kristību ceremoniju organizēšanā tiek ieviests princips, kas ārtelpās atļauj pulcēties līdz 20 personām, savukārt iekštelpās – līdz 10 cilvēkiem. Tiesiskā regulējuma mērķis un būtība ir skaidri norādīt, ka privāti pasākumi un privāta pulcēšanās divu mājsaimniecību ietvaros līdz 10 personām ir iespējama arī iekštelpās, bet ārtelpās – līdz 20 personām. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz personām, kuras vēlas pulcēties uz privātiem pasākumiem savās mājsaimniecībās.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība vispārējā kārtībā tiks informēta pēc noteikumu projekta pieņemšanas. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netiek organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| Veselības ministra vietāvides aizsardzības un reģionālās attīstības ministrs | A. T. Plešs |

|  |  |
| --- | --- |
| Vīza: valsts sekretāre | I. Dreika |

Feldmane 67876119

Jana.Feldmane@vm.gov.lv